
Kína és az Európai Unió kereskedelmi kapcsolatának vizsgálata

Amíg a világgazdaság legtöbb gazdasági hatalma még mindig a recesszió egyre inkább gyűrűző problémáival küzd, az Európai Unió egyre nagyobb figyelme övezi a töretlenül fejlődő „Ázsiai Óriást”, Kínát. Míg a válság előtt a nyugati erőközpontok írhatták a „gazdasági játékszabályokat”, addig a 2008-tól kezdődő időszak, kiemelten a 2011-es év olyan pénzügyi nehézségeket és komoly problémákat hozott, amely miatt ez kezd megváltozni. Az Európai Unió figyelme sokszor a Kínában rejlő lehetőségek és esélyek felé fordul, egyre inkább kezd bebizonyosodni az a gondolat, hogy „nem csak Kínának van szüksége a világra, de a világnak is Kínára”
Ez a gondolatkör ihlette dolgozatom témáját, amelyben Kína és az Európai Unió viszonyát vizsgálom meg. Áttekintem a két fél kereskedelmi kapcsolatainak fejlődését. Legfőbbképpen az egymás irányába történő nyitottságra teszem a hangsúlyt, emellett szektorális összehasonlítással elemzem, hogy az egymással folytatott kereskedelem milyen hatással van a szereplőkre. Ahhoz, hogy megfelelő gazdasági képet kapjak Kína és az Európai Unió kapcsolatáról az ellentéteket is megvizsgálom, amelyek hátráltathatják az egymás közötti kontaktusokat.
Az utóbbi évek legnagyobb gazdasági problémája a 2008-as recesszió volt, amely még mindig érezteti hatását szinte az Unió összes országában. Feltételezésem szerint a Kínával kötött gazdasági és politikai kapcsolatok segíthetnek kilábalni ebből a gazdasági „gödörből” és Európa egy újfajta fejlődési útra térhet. Dolgozatomban arra a kérdésre is szeretnék választ kapni, hogy az Európai Unió, hogyan profitálhat, vagy mit veszíthet az ázsiai országgal kötött megállapodásokkal.
Munkám során megpróbálok választ adni a felmerült kérdésekre.



